Συντεταγμένες: 37°53′48″N 22°55′43″E﻿ / ﻿37.89667°N 22.92861°E﻿ / 37.89667; 22.92861

Τα **Εξαμίλια** είναι χωριό στο νομό Κορινθίας. Βρίσκονται 7 χιλιόμετρα νότια της Κορίνθου σε υψόμετρο περίπου 80 μέτρων. Είναι έδρα της ομώνυμης δημοτικής κοινότητας και διοικητικά ανήκουν στον Δήμο Κορινθίων. Στην κοινότητα υπάγονται επίσης τα Κάτω Εξαμίλια, ο Άγιος Κοσμάς, η Δάφνη και η Ιερά Μονή Αγίας Τριάδος. Το 2011 τα Εξαμίλια είχαν 1810 κατοίκους.

Ιστορία
-------

Η ευρύτερη περιοχή των Εξαμιλίων φαίνεται να κατοικήθηκε ήδη από τους προϊστορικούς χρόνους. Υπάρχουν ενδείξεις συστηματικής κατοίκησης κατά τη ρωμαϊκή περίοδο ύστερα από την ίδρυση της ρωμαϊκής αποικίας της Κορίνθου, ενώ στα όρια του οικισμού υπήρχε σημαντικό λατομείο.

Η ονομασία Εξαμιλια εμφανίζεται για πρώτη φορά την περίοδο του Βυζαντίου, και φαίνεται να προέρχεται από την απόσταση έξι μιλίων από τον ισθμό της Κορίνθου. Ο Γάλλος αρχαιολόγος Ζακόμπ Σπον, στο οδοιπορικό του στην Ελλάδα το 1676 περιγράφει τον οικισμό ως «un méchant village d'Albanois» (μετάφραση: ένα απεχθές αρβανιτοχώρι). Φαίνεται πως το χωριό αποικήθηκε από Αρβανίτες τον 17ο αιώνα, με τους κατοίκους του να θεωρούν πως οι πρόγονοι τους είχαν φθάσει νωρίτερα στην περιοχή από τους αντίστοιχους των γειτονικών οικισμών της Ξυλοκέριζας και της Αρχαίας Κορίνθου. Ήδη από τον 19ο αιώνα το χωριό φαίνεται να είχε *χάνι*, δηλωτικό της σημασίας του. Πριν από την ελληνική επανάσταση του 1821 δίπλα στον οικισμό είχε και εξοχική έπαυλη του ο Κιαμίλ Μπέης, ένας από τους πλουσιότερους Τούρκους της Πελοποννήσου.

Μετά από την απελευθέρωση στην περιοχή των Εξαμιλίων, σε τμήμα των κτημάτων του Κιαμίλ Μπέη που του παραχωρήθηκε από το ελληνικό κράτος, ο φιλέλληνας Αμερικανός γιατρός και φιλάνθρωπος Σάμουελ Γκρίντλι Χάου, ο οποίος είχε προσφέρει τις υπηρεσίες του κατά τη διάρκεια της επανάστασης, ίδρυσε την πρότυπη αγροτική κοινότητα Ουασινγκτόνια (Αγγλικά:Washingtonia) για να στεγαστούν Έλληνες πρόσφυγες.Τα ίχνη του οικισμού εκείνου έχουν χαθεί.

Το 1912 τα Εξαμίλια ορίστηκαν ως η έδρα της νεοσύστατης ομώνυμης κοινότητας του νομού Αργολιδας - Κορινθίας. Το 1949 η κοινότητα υπάχθηκε στην Κορινθία, για να συννενωθεί το 1997 με τον Δήμο Κορινθίων.

Από τη δεκαετία του 1970 ο πληθυσμός της κοινότητας αυξάνεται διαρκώς, εν μέρει λόγω της μετοίκησης κατοίκων της Κορίνθου και των Αθηνών.

Πληθυσμός
---------

| Έτος | Πληθυσμός |
| --- | --- |
| 1981 | 1,679 |
| 1991 | 1,409 |
| 2001 | 1,563 |
| 2011 | 1,810 |

Πρόσβαση
--------

Τα Εξαμίλια απέχουν 82 χλμ από την Αθήνα και είναι εύκολα προσβάσιμα διά του αυτοκινητόδρομου Α8. Ο οικισμός εξυπηρετείται και από τον σιδηροδρομικό σταθμό Κορίνθου.

Παραπομπές
----------

1. ↑  *Εγκυκλοπαίδεια Πάπυρος Λαρούς Μπριτάνικα*. **23**. Πάπυρος. 1984. σελ. 286.
2. ↑  Doukelis, P.N. (1994). «Le territoire de la colonie romaine de Corinthe». Στο: Doukellis, Panagiotis· Mendoni, Lina. *Structures Rurales Et Sociétés Antiques: Actes Du Colloque de Corfou, 14-16 Mai 1992* (στα Γαλλικά). Presses Univ. Franche-Comté. σελ. 370.
3. ↑  Βαγιακάκος, Δικαίος (1975). *Πρακτικά του Α΄διεθνούς συνεδρίου κορινθιακών σπουδών*. Αθήνα: Εταιρεία Πελοποννησιακών Σπουδών. σελ. 71.
4. ↑  Davies, Siniol· Davis, Jack (2007). *Between Venice and Istanbul: colonial landscapes in early modern Greece*. ASCSA. σελ. 178. ISBN 0-87661-540-X.
5. 1 2  Gregory, Timothy (2007). «Land use in early modern Greece». Στο: Siriol Davies· Jack L. Davis. *Between Venice and Istanbul: Colonial Landscapes in Early Modern Greece* (στα Αγγλικά). ASCSA. σελ. 260. ISBN 9780876615409.
6. ↑  Elloumi, Mohamed· Jouve, Anne-Marie (2003). *Bouleversements fonciers en Méditerranée: des agricultures sous le choc de l'urbanisation et des privatisations* (στα Γαλλικά). Karthala. σελίδες 98–104. ISBN 9782845864078.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Κορινθίων |
| --- |
|  |
| Δημοτική Ενότητα Άσσου - Λεχαίου | 
* Αγία Μαρίνα
* Άσσος
* Βεληνιάτικα
* Κάτω Άσσος
* Λέχαιο
* Περιγιάλι
 |
|  |
| Δημοτική Ενότητα Κορινθίων | 
* Αγία Παρασκευή
* Άγιος Δημήτριος
* Άγιος Κοσμάς
* Αρχαία Κόρινθος
* Αρχαίο Λιμάνι
* Δάφνη
* Εξαμίλια
* Θυμαριώνα
* Ιερά Μονή Αγίας Τριάδος
* Κάτω Εξαμίλια
* Κεχριές
* Κόρινθος
* Μπεκιάνικα
* Ξυλοκέριζα
* Πανόραμα
* Σολομός
 |
|  |
| Δημοτική Ενότητα Σαρωνικού | 
* Άγιος Ιωάννης
* Αθίκια
* Αλαμμάνος
* Άνω Αλμυρή
* Αρακούκια
* Βλασαίικα
* Γαλατάκι
* Θυμέλη
* Κατακάλι
* Κάτω Αλμυρή
* Λουτρά Ωραίας Ελένης
* Μονή Ταξιαρχών
* Νέα Αλμυρή
* Ντράσσα
* Ρειτό
* Σιδερώνα
 |
|  |
| Δημοτική Ενότητα Σολυγείας | 
* Αγγελόκαστρον
* Άγιος Βλάσσης
* Άγιος Πέτρος
* Ήλιος
* Κάβος
* Κιουρκάτι
* Κόρφος
* Μονή Αγίας Μαρίνης
* Πευκάλι
* Σοφικό
* Φραγκολίμανο
 |
|  |
| Δημοτική Ενότητα Τενέας | 
* Αγιονόρι
* Άγιος Βασίλειος
* Κλένια
* Κουταλάς
* Μαψός
* Σπαθοβούνι
* Στεφάνι
* Χιλιομόδι
 |
|  |
| 
* Έδρα: Κόρινθος - Ιστορική έδρα: Αρχαία Κόρινθος
 |

 |